Väike tagasivaade selle suve tegemistele!
#000000
Juuni keskel saime külalisi Saue Pauluse kogudusest! Külakostiks toodud kartulitest-peetidest-porganditest jätkus meil süüa veel juuli lõpul, aga kosutav oli ka Juha Väliaho piiblitund ning Anna Mišina marikeelne laul!
#000001
Pae palvekoja naabermajas elab tädi Galina, kes astub aegajalt läbi. Eelmisel aastal võtis ta kotist välja säntpoolia, mis maandus kõigepealt altarilauale ja hiljem leidis koha meie hämara keldrisaali aknalaual. Pärast mõningaid üleelamisi puhkes ta kevadel õide ja sestsaadik on ta hoolimata napist seltskonnast ja valgusest rõõmustanud meid imeilusate roosade õitega! Ega ilmaasjata seda Pauluse järgi nimetatud lille kutsuta ka varjukannikeseks!
#000002
Laagna kogukonnaaed on olnud meie suve lemmik, kuhu oleme vedanud ka oma külalised, sealjuures ka bussitäie soomlasi, kes olid tagasiteel Pärnust ja tulid tutvuma meie kogudusega. Seekord katsime kohvilaua hoopis Laagna aeda.
#000003
Ka suvel oleme kohtunud igal teisipäeval Pae palvekojas. Andreas ja Katrin teevad siin ettevalmistusi õhtuks.
#000005
Ühel teisipäevaõhtul sai tuba täis laulu! Meil olid külas Sammonlahti koguduse koorid Lappeenrantast, Kirsti kodulinnast. Oli lastekoor, noortekoor ja naisansambel, kes laulsid jumalateenistusel koos ja eraldi.
#000006
Juuli lõpus külastas meid sotsioloog Liina Kilemit. Vestlesime tema doktoritöö teemal, mispärast ja mille ajendil on Eesti inimesed kirikusse tulnud.
#000009
Saali taga on näha soome spordimisjonimeeskonda, kes oli tulnud meile paariks päevaks appi korraldama tegevust Lasnamäe parkides. Mõned pildid veel nendest kohtumistest uhiuues Priisle pargis ja Raadiku hoovis.
#000010
Raadikul aitasime kaasa laste aiandusringil korrastada munitsipaalmajade õuele ehitatud lille- ja köögiviljapeenraid. Vabatahtlik Natalia (vasakul) saab Raadiku lastega kokku igal kolmapäeval ja ühiselt kastetakse peenraid ja trepikodade ees asuvaid lillekaste ning tehakse muid toredaid tegevusi.
#000011